2023.7.3.
HU
Az Európai Unió Hivatalos Lapja
L 168/23
(8)
Az 1308/2013/EU rendelet 221. cikke értelmében ez a helyzet egyedi problémának minősül.
A néhány tagállam korlátozott számú régiójában jelentkező egyedi probléma nem oldható meg az említett rendelet 219. vagy 220. cikke alapján hozott intézkedésekkel, mivel nem kapcsolódik kifejezetten már kialakult piaci zavarhoz vagy piaci zavar kialakulásának konkrét veszélyéhez, sem állatbetegségek terjedésének megakadályozását célzó intézkedésekhez, sem pedig a közegészségügyi, illetve állat- és növényegészségügyi veszélyekből eredő fogyasztói bizalomvesztéshez.
A kialakult helyzet következtében továbbá sürgős beavatkozásra van szükség ahhoz, hogy elkerülhető legyen bizonyos bulgáriai, magyarországi, lengyelországi, romániai és szlovákiai régiókban a mezőgazdasági termelők gazdasági életképességének gyors romlása.
(9)
Ezért helyénvaló szükséghelyzeti támogatási intézkedést hozni, és Bulgária, Magyarország, Lengyelország, Románia és Szlovákia számára – a feltétlenül szükséges időszakra korlátozva – pénzügyi támogatást kell nyújtani az Ukrajnából származó gabonafélék és olajos magvak megnövekedett behozatala által érintett mezőgazdasági termelők támogatása céljából.
(10)
A Bulgária, Magyarország, Lengyelország, Románia és Szlovákia számára rendelkezésre álló összeget ezen országoknak az Unió mezőgazdasági ágazatában betöltött súlya figyelembevételével, az 1307/2013/EU európai parlamenti és tanácsi rendelet (4) III. mellékletében a közvetlen kifizetésekre vonatkozóan meghatározott nettó felső összeghatárok, valamint a gabonafélék és olajos magvak ezen országokba irányuló kereskedelmének relatív növekedése alapján kell megállapítani.
(11)
Bulgáriának, Magyarországnak, Lengyelországnak, Romániának és Szlovákiának a támogatást a leghatékonyabb csatornákon keresztül kell elosztania olyan objektív és megkülönböztetésmentes kritériumok alapján, amelyek figyelembe veszik az érintett területeken gabonaféléket és olajos magvakat termesztő mezőgazdasági termelőkre nehezedő terhek és az őket érő gazdasági károk mértékét, és biztosítják, hogy a támogatás végső kedvezményezettjei e mezőgazdasági termelők legyenek, ugyanakkor elkerülik a piac és a verseny torzulását.
(12)
Mivel a Bulgária, Magyarország, Lengyelország, Románia és Szlovákia számára elkülönített összeg csak részben kompenzálná az érintett régiók mezőgazdasági termelői által elszenvedett tényleges veszteséget, e tagállamok számára lehetővé kell tenni, hogy az e rendeletben meghatározott feltételek mellett és határidőn belül további nemzeti támogatást nyújtsanak a szóban forgó termelőknek.
(13)
Annak érdekében, hogy Bulgária, Magyarország, Lengyelország, Románia és Szlovákia a támogatást a termelők nehézségeinek kezeléséhez szükséges rugalmasság mellett oszthassa ki, lehetővé kell tenni a számukra, hogy azt az Európai Mezőgazdasági Garanciaalapból és az Európai Mezőgazdasági Vidékfejlesztési Alapból finanszírozott más támogatással halmozzák anélkül, hogy a mezőgazdasági termelők túlzott mértékű kompenzációban részesülnének.
(14)
A túlzott mértékű kompenzáció elkerülése érdekében Bulgáriának, Magyarországnak, Lengyelországnak, Romániának és Szlovákiának figyelembe kell vennie az egyéb nemzeti vagy uniós támogatási eszközök vagy magánkezdeményezések keretében az Ukrajnából származó gabonafélék és olajos magvak megnövekedett behozatalából eredően az érintett régiókra gyakorolt hatások kezeléséhez nyújtott támogatásokat.
(15)
Mivel az uniós támogatás mértéke euróban kerül megállapításra, az egységes és egyidejű alkalmazás érdekében meg kell határozni az eurót nem használó tagállamok, jelen esetben Bulgária, Magyarország, Lengyelország és Románia számára az előirányzott támogatási összegek nemzeti valutára való átváltásának dátumát.
Mivel ez a rendelet nem állapít meg határidőt a támogatási kérelmek benyújtására, az (EU) 2022/127 felhatalmazáson alapuló bizottsági rendelet (5) 30. cikke (3) bekezdésének alkalmazásában, az e rendeletben meghatározott összegek tekintetében helyénvaló e rendelet hatálybalépésének időpontját tekinteni az árfolyam meghatározó ügyleti tényének.
(16)
Költségvetési megfontolásokból az Unió csak Bulgária, Magyarország, Lengyelország, Románia és Szlovákia azon kiadásait fogja finanszírozni, amelyek a jogosultságra vonatkozóan meghatározott határidőn belül merülnek fel.
(4) Az Európai Parlament és a Tanács 1307/2013/EU rendelete (2013. december 17.) a közös agrárpolitika keretébe tartozó támogatási rendszerek alapján a mezőgazdasági termelők részére nyújtott közvetlen kifizetésekre vonatkozó szabályok megállapításáról, valamint a 637/2008/EK és a 73/2009/EK tanácsi rendelet hatályon kívül helyezéséről (HL L 347., 2013.12.20., 608. o.).
(5) A Bizottság 2022/127/EU felhatalmazáson alapuló rendelete (2021. december 7.) az (EU) 2021/2116 európai parlamenti és tanácsi rendeletnek a kifizető ügynökségekre és más szervekre, a pénzgazdálkodásra, a számlaelszámolásra, a biztosítékokra és az euro használatára vonatkozó szabályokkal történő kiegészítéséről (HL L 20., 2022.1.31., 95. o.).